label_title: 2015-ös Formula–1 ausztrál nagydíj
label_desc: Az ausztrál nagydíj volt a 2015-ös Formula–1 világbajnokság első futama, amelyet 2015. március 13. és március 15. között rendeztek meg az ausztráliai Melbourne Grand Prix Circuiten, Melbourne-ben. Fernando Alonso néhány héttel korábban elszenvedett tesztbalesete miatt, orvosai javaslatára kihagyta a futamot, őt Kevin Magnussen helyettesítette a hétvégén. A Manor pedig bár elutazott a helyszínre, szoftveres problémák miatt nem tudtak részt venni a versenyen.